Draiveria käytetään eniten avausheittoihin eli väylän avausalueelta lähtevään ensimmäiseen heittoon. Draiverikiekot ovat siis tärkeä osa jokaisen frisbeegolfaajan välineistöä. Draiverilla saavutetaan yleensä pisimmät heitot ja lähestymistä kohti koria jatketaan midarilla.
Draiverit ovat muotoilultaan litteitä ja niiden reunus on kiekkomalleista levein. Tällaisen rakenteen myötä draiverikiekot keräävät mukavasti ilmaa alleen ja lentävät pisimmälle.
Draiverit voidaan jakaa kahteen eri ryhmään – väylädraivereihin (fairway, nopeus 6-8) ja pituusdraivereihin (distance, nopeus 9-). Aloittelijalle väylädraiveri on selkeästi helpompi hallittava, sillä se on lentonopeudeltaan hiukan hitaampi ja väylädraiverin reunus on kapeampi. Pituusdraiveri vaatii parempaa pelaajalta parempaa ja hioutuneempaa kontrollia sekä tekniikkaa, sillä pituusdraiverit ovat väylädraivereita nopeampia ja niiden reunus on leveämpi. Pituusdraivereita suositellaankin pelaajille, jotka heittävät yli 80 metrin pituisia heittoja.